ai4bharat/Pralekha huggingface dataset:
પ્રધાનમંત્રીનું કાર્યાલય
પ્રધાનંમત્રી મોદી, બાંગ્લાદેશના પ્રધાનમંત્રી અને પશ્ચિમ બંગાળના મુખ્યમંત્રી દ્વારા સંયુક્તપણે ભારત અને બાંગ્લાદેશ વચ્ચે કનેક્ટીવીટી યોજનાઓનો શુભારંભ કરાયો
પ્રધાનમંત્રી શ્રી નરેન્દ્ર મોદી, બાંગ્લાદેશના પ્રધાનમંત્રી શેખ હસીના અને બાંગ્લાદેશના મુખ્યમંત્રી સુશ્રી મમતા બેનરજીએ આજે સંયુક્તપણે બે દેશો વચ્ચે કેટલીક કનેક્ટીવીટી યોજનાઓનો શુભારંભ કરાવ્યો હતો.
જેમાં દ્વિતીય ભૈરવ અને તિતાસ રેલવે બ્રિજ તથા કોલકાતાના ચિટપુરમાં ઈન્ટરનેશનલ રેલ પેસેન્જર ટર્મિનસનો સમાવેશ થાય છે. આ ઉપરાંત મહાનુભાવોએ કોલકાતા અને ખુલના વચ્ચે બંધન એક્સપ્રેસની પ્રથમ સફરને લીલી ઝંડી આપી હતી.
વિદેશ બાબતોના મંત્રી શ્રીમતી સુષ્મા સ્વરાજ પણ આ પ્રસંગે નવી દિલ્હી ખાતે જોડાયા હતા.
આ પ્રસંગે પ્રધાનમંત્રીના સંબોધનનો મૂળપાઠ નીચે મુજબ છે :
આ પ્રસારણ સાથે જોડાયેલ દરેક લોકો અને ખાસ કરીને બાંગ્લાદેશમાં રહેનારા દરેક ભાઈઓ અને બહેનોને નમસ્કાર.
કેટલાક દિવસો પહેલા બંને દેશોમાં દિવાળી, દુર્ગા પૂજા અને કાલી પૂજાનો મહોત્સવ ઉજવાયો.
હું બંને દેશવાસીઓને આ ઉત્સવોની શુભકામનાઓ પાઠવું છું.
મને આનંદ છે કે વિડીયો કોન્ફરન્સના માધ્યમથી તમને ફરી એકવાર મળવાની તક મળી છે.
આપના સ્વાસ્થ્ય માટે મારી શુભકામનાઓ આપની સાથે છે.
મારું શરૂઆતથી માનવું છે કે પાડોશી દેશના નેતાઓની સાથે ખરેખર પાડોશીઓ જેવો સંબંધ હોવો જોઈએ.
જ્યારે મન થાય ત્યારે વાત થવી જોઈએ, મુલાકાત થવી જોઈએ.
આ બધામાં આપણે પ્રોટોકોલ બંધનમાં ન રહેવું જોઈએ.
કેટલાક સમય પહેલા આપણે સાઉથ એશિયા સેટેલાઈટના લોન્ચ સમયે આ પ્રકારની વિડીયો કોન્ફરન્સ કરી હતી.
ગત વર્ષે આપણે મળીને પેટ્રાપોલ આઈસીપીનું ઉદ્ઘાટન પણ આ પ્રકારે કર્યું હતું.
અને મને આનંદ છે કે આજે આપણી કનેક્ટીવીટીને મજબૂત કરનારી મહત્વપૂર્ણ યોજનાઓનું ઉદ્ઘાટન આપણે વિડીયો કોન્ફરન્સના માધ્યમથી કર્યું.
કનેક્ટીવીટીનું સૌથી મહત્વપૂર્ણ પરિમાણ છે આપણી વ્યક્તિ થી વ્યક્તિની કનેક્ટીવીટી
અને આજે ઈન્ટરનેશનલ પેસેન્જર ટર્મીનસના ઉદ્ઘાટનથી કોલકાતા-ઢાકા મૈત્રી એક્સપ્રેસ અને આજે શરૂ થયેલી કોલકાતા – ખુલના બંધન એક્સપ્રેસના યાત્રીઓને ઘણી સુવિધા થશે.
આનાથી તેમને ન માત્ર કસ્ટમ અને ઈમીગ્રેશનમાં સરળતા થશે, પરંતુ તેમની યાત્રાના સમયમાં પણ 3 કલાકની બચત થશે.
મૈત્રી અને બંધન, આ બંને રેલ સુવિધાઓના નામ પણ આપણા પરસ્પર વિચારોને અનુરૂપ છે.
જ્યારે પણ આપણે કનેક્ટીવીટીની વાત કરીએ છીએ, તો મને હંમેશા આપની પ્રી-1965 કનેક્ટીવીટી પુર્નસ્થાપિત કરવાની દ્રષ્ટિનો વિચાર આવે છે.
મને ઘણો આનંદ છે કે આપણે આ દિશામાં ડગલે ને પગલે સતત આગળ વધી રહ્યા છીએ.
આજે આપણે બે રેલ પુલોનું પણ ઉદ્ઘાટન કર્યું છે. લગભગ 100 મિલીયન ડોલરના ખર્ચથી બનેલા આ પુલ બાંગ્લાદેશના રેલ નેટવર્કને મજબૂત કરવામાં સહાયક થશે.
બાંગ્લાદેશના વિકાસ કાર્યોમાં વિશ્વાસપાત્ર ભાગીદાર હોવું ભારત માટે ગર્વનો વિષય છે.
મને આનંદ છે કે આપણી 8 બિલિયન ડોલર્સની નાણાં રાહતની પ્રતિબદ્ધતા અંતર્ગત યોજનાઓ પર સારી પ્રગતિ થઈ રહી છે.
વિકાસ અને કનેક્ટીવીટી બંને એક સાથે જોડાયેલા છે, અને અમે બંને દેશોની વચ્ચે જે સદીઓ જૂના ઐતિહાસિક સંબંધ છે, ખાસ કરીને પશ્ચિમ બંગાળ અને બાંગ્લાદેશના લોકોની વચ્ચે, તેને મજબૂત કરવાની દિશામાં આજે અમે કેટલાક વધુ પગલા ભર્યા છે.
મને પૂર્ણ વિશ્વાસ છે કે જેમ જેમ આપણે આપણા સંબંધો વધારીશું અને લોકોની વચ્ચે સંબંધો મજબૂત કરીશું, તેમ તેમ આપણે વિકાસ અને સમૃદ્ધિના નવા આકાશને પણ આંબીશું.
આ કાર્યમાં સહયોગ માટે હું પ્રધાનમંત્રી શેખ હસીનાજીનો અને મુખ્યમંત્રી મમતા બેનરજીનો હૃદયથી આભાર પ્રગટ કરું છું.
ધન્યવાદ.
J.Khunt/GP
(Visitor Counter : 86
રસાયણ અને ખાતર મંત્રાલય
ભારતીય મેડિકલ ડિવાઇસ સેક્ટર પર ત્રણ દિવસનો નેશનલ એક્સ્પો - ઈન્ડિયા મેડટેક એક્સ્પો, 2023 ઓગસ્ટ 2023માં જી-20 સ્વાસ્થ્ય મંત્રીઓની બેઠક સાથે યોજાશે
ડિપાર્ટમેન્ટ અને ઈન્ડસ્ટ્રી એસોસિએશન ગુજરાતના ગાંધીનગરમાં આ સનરાઈઝ સેક્ટર પર 3 દિવસીય નેશનલ લેવલ એક્સ્પોનું આયોજન કરશે
મેડિકલ ડિવાઈસ ઈન્ડસ્ટ્રીના સહયોગથી આયોજિત કરવામાં આવેલો પ્રથમ એક્સ્પો, ભારતીય તબીબી ઉપકરણો ઉદ્યોગની ક્ષમતાઓ પ્રદર્શિત કરવા અને નેટવર્કની તકો ઊભી કરવા અને ભારતમાં ક્ષેત્રની વૃદ્ધિ અને વૈશ્વિક સ્તરે તેના સંભવિત યોગદાન બંને માટે સહયોગની શોધ કરવા માટે, ત્રણ દિવસીય IMTE-23 હવે ગાંધી નગરમાં ઓગસ્ટ 2023માં G-20 સ્વાસ્થ્ય મંત્રીઓની બેઠક સાથે યોજાશે..
ફાર્માસ્યુટિકલ્સ વિભાગ ત્રણ દિવસ  માટે, હેલીપેડ એક્ઝિબિશન સેન્ટર, ગાંધીનગર, ગુજરાત ખાતે મેડિકલ ડિવાઇસ સેક્ટર પર પ્રથમ વખત મોટા પાયે નેશનલ લેવલ એક્સ્પોનું આયોજન કરવાની યોજના ધરાવે છે. G-20 સ્વાસ્થ્ય મંત્રીઓની બેઠક 17-19 ઓગસ્ટ 2023 દરમિયાન ગાંધીનગર ખાતે યોજાનાર છે.
જાન્યુઆરી 2023માં યોજાયેલા ઈન્ડિયા મેડટેક એક્સ્પોને મેડટેક ઈન્ડસ્ટ્રી તરફથી જબરદસ્ત પ્રતિસાદ મળ્યો હતો અને ઓગસ્ટ 2023માં G-20 સ્વાસ્થ્ય મંત્રીઓની બેઠક સાથે આયોજિત કરવાની યોજના સાથે, આને ખૂબ જ જરૂરી પ્રોત્સાહન આપશે. સનરાઇઝ સેક્ટર, જેને ફાર્માસ્યુટિકલ્સ વિભાગ PLI સ્કીમ, મેડિકલ ડિવાઇસીસ પાર્ક સ્કીમ વગેરે જેવી વિવિધ પહેલો દ્વારા સમર્થન આપી રહ્યું છે. હેલ્થકેર માર્કેટના તમામ સેક્ટરમાં મેડિકલ ડિવાઇસ ઉદ્યોગ સૌથી વધુ છે અને હાલમાં, ઉપભોજ્ય વસ્તુઓથી શરૂ થતા ઉપકરણોની વિવિધ શ્રેણીઓ છે. ભારતમાં પ્રત્યારોપણ કરી શકાય તેવા તબીબી ઉપકરણોનું ઉત્પાદન કરવામાં આવી રહ્યું છે. PLI સ્કીમના સમર્થનથી, ઉચ્ચતમ તબીબી ઉપકરણો જેમ કે સીટી સ્કેન, MRI, LINAC, વગેરેનું દેશમાં સ્થાનિક રીતે ઉત્પાદન કરવામાં આવે છે.
લગભગ 150+ સ્ટાર્ટ-અપ્સ, 275થી વધુ ભારતીય અને આંતરરાષ્ટ્રીય મેડિકલ ડિવાઇસ કંપનીઓ અને MSME એકમો, લગભગ 50 સંશોધન સંસ્થાઓ એક્સ્પોમાં ભાગ લેશે. B2B સગાઈ માટે લગભગ 200 વિદેશી ખરીદદારોને હોસ્ટ કરવામાં આવશે.
ભારતમાં તબીબી ઉપકરણો ક્ષેત્રનું વર્તમાન બજાર કદ 11 Bn USD હોવાનો અંદાજ છે અને ભારતમાં આ ક્ષેત્ર છેલ્લા દાયકામાં 10-12% ની CAGR સાથે વૃદ્ધિના તબક્કે છે અને 2030 સુધીમાં તે $50 બિલિયન સુધી પહોંચવાની ક્ષમતા ધરાવે છે. સૂચિત એક્સ્પો વિશ્વમાં તબીબી ઉપકરણોની ઇકોસિસ્ટમની દૃશ્યતા બનાવશે અને ભારતીય મેડટેક ક્ષેત્ર માટે એક બ્રાન્ડ ઓળખ બનાવશે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 84
પ્રધાનમંત્રીનું કાર્યાલય
પ્રધાનમંત્રીએ ભારતીય પુરૂષોની 4x400m રિલે ટીમના અદ્ભુત કાર્યને બિરદાવ્યું
ટીમ વર્લ્ડ ચેમ્પિયનશીપ ફાઈનલ માટે ક્વોલિફાય થઈ
પ્રધાનમંત્રી શ્રી નરેન્દ્ર મોદીએ ભારતીય પુરૂષોની 4x400m રિલે ટીમના સભ્યો અનસ, અમોજ, રાજેશ રમેશ અને મોહમ્મદ અજમલના વર્લ્ડ ચેમ્પિયનશિપની ફાઇનલમાં ક્વોલિફાય થવાના પ્રયાસોને બિરદાવ્યા છે.
પ્રધાનમંત્રી શ્રીએ X પર પોસ્ટ કર્યું;
"વર્લ્ડ એથ્લેટિક્સ ચેમ્પિયનશિપમાં અકલ્પનીય ટીમવર્ક!
અનસ, અમોજ, રાજેશ રમેશ અને મોહમ્મદ અજમલે M 4X400m રિલેમાં નવો એશિયન રેકોર્ડ સ્થાપીને ફાઇનલમાં પ્રવેશ કર્યો.
આને એક વિજયી પુનરાગમન તરીકે યાદ કરવામાં આવશે, જે ભારતીય એથ્લેટિક્સ માટે ખરેખર ઐતિહાસિક છે.”
CB/GP/JD
(
પ્રધાનમંત્રીનું કાર્યાલય
પ્રધાનમંત્રી શ્રીએ કોહિમા ખાતે શપથ ગ્રહણ સમારોહમાં હાજરી આપી
પ્રધાનમંત્રી શ્રી નરેન્દ્ર મોદીએ નાગાલેન્ડના મુખ્યમંત્રી શ્રી નેફિયુ રિયો અને તેમની મંત્રીમંડળના શપથ ગ્રહણ સમારોહમાં હાજરી આપી હતી.
એક ટ્વીટમાં, પ્રધાનમંત્રીએ કહ્યું;
“શ્રી @Neiphiu_Rio જી અને તેમના મંત્રીમંડળના શપથ ગ્રહણ સમારોહમાં જોડાયા. મને વિશ્વાસ છે કે યુવા અને અનુભવનું મિશ્રણ ધરાવતી આ ટીમ નાગાલેન્ડના સુશાસનના માર્ગને ચાલુ રાખશે અને લોકોની આકાંક્ષાઓને પૂર્ણ કરશે. તેમને મારી શુભેચ્છાઓ.”
YP/GP/JD
(
પ્રધાનમંત્રીનું કાર્યાલય
પ્રધાનમંત્રી શ્રીએ કાર્તિક પૂર્ણિમા અને દેવ દીપાવલીના અવસર પર શુભેચ્છાઓ પાઠવી
પ્રધાનમંત્રી શ્રી નરેન્દ્ર મોદીએ કાર્તિક પૂર્ણિમા અને દેવ દીપાવલીના અવસર પર શુભેચ્છાઓ પાઠવી છે.
એક ટ્વીટમાં, પ્રધાનમંત્રી શ્રીએ કહ્યું;
"भारत की प्राचीन संस्कृति, अध्यात्म और परंपरा के प्रतीक पर्व कार्तिक पूर्णिमा एवं देव दीपावली की हार्दिक शुभकामनाएं। पवित्र स्नान और दीपदान से जुड़ा यह अवसर हर किसी के जीवन में नई ऊर्जा का संचार करे।"
YP/GP/JD
(
નાગરિક ઉડ્ડયન મંત્રાલય
સમગ્ર દેશમાં જરૂરી ચીજવસ્તુઓ અને મેડીકલનો જથ્થો પહોંચાડવા માટે 403 લાઈફલાઈન ઉડાન ફલાઈટો ઉડાડવામાં આવી
લાઈફ લાઈન ઉડાન અંતર્ગત ડોમેસ્ટિક ક્ષેત્રમાં એર ઇન્ડિયા, અલાયન્સ એર, આઈએએફ અને ખાનગી વાહનો દ્વારા અત્યાર સુધીમાં 403 ફલાઈટો કાર્યાન્વિત કરવામાં આવી છે. તે પૈકી 235 ફલાઈટો એર ઇન્ડિયા અને એલાયન્સ એર દ્વારા ચલાવવામાં આવી છે. લાઈફ લાઈન ઉડાન ફલાઈટો દ્વારા સમગ્ર દેશમાં લોકો માટે 27 એપ્રિલ 2020 સુધીમાં અંદાજીત 748.68 ટનનો જરૂરી ચીજવસ્તુઓ અને મેડીકલનો જથ્થો પહોંચાડવા માટે ૩,97,632 કિલોમીટરથી વધુનું અંતર કાપવામાં આવ્યું છે. લાઈફ લાઈન ઉડાન ફલાઈટો એ નાગરિક ઉડ્ડયન મંત્રાલય દ્વારા કોવિડ-19 વિરુદ્ધ ભારતના યુદ્ધને સહાયતા કરવા માટે દેશના અંતરિયાળ વિસ્તારોમાં જરૂરી મેડીકલ સામાનની હેરફેર કરવા માટે ચલાવવામાં આવી રહી છે.
ખાનગી ઓપરેટરો સ્પાઇસ જેટ, બ્લુ ડાર્ટ, ઇન્ડિગો અને વિસ્તારા એ કાર્ગો ફલાઈટો વ્યવસાયિક ધોરણે ચલાવી રહી છે. 27 એપ્રિલ 2020 સુધીમાં સ્પાઇસ જેટ દ્વારા 11,09,028 કિલોમીટરનું અંતર કાપીને અને 4637 ટનનો સામાન ઉપાડીને લઇ જતી 633 કાર્ગો ફલાઈટો ઉડાડવામાં આવી છે. તે પૈકી 228 આંતરરાષ્ટ્રીય કાર્ગો ફલાઈટો હતી. બ્લુ ડાર્ટ દ્વારા 27 એપ્રિલ 2020 સુધીમાં 2,38,928 કિલોમીટરનું અંતર કાપીને અને 3636 ટનનો સામાન ઉપાડીને લઇ જતી 219 કાર્ગો ફલાઈટો ઉડાડવામાં આવી છે. તે પૈકી 10 આંતરરાષ્ટ્રીય કાર્ગો ફલાઈટો હતી. ઇન્ડિગો દ્વારા 27 એપ્રિલ 2020 સુધીમાં 77,996 કિલોમીટરનું અંતર કાપીને અને આશરે 185 ટન સામાન ઉપાડીને લઇ જતી કુલ 50 કાર્ગો ફલાઈટો ઉડાડવામાં આવી છે જેમાં 17 આંતરરાષ્ટ્રીય ફલાઈટોનો સમાવેશ થાય છે. તેમાં સરકાર માટે વિના મુલ્યે પહોંચાડવામાં આવતા મેડીકલ જથ્થાનો પણ સમાવેશ થાય છે. વિસ્તારા દ્વારા 27 એપ્રિલ 2020 સુધીમાં 20,466 કિલોમીટરનું અંતર કાપીને અને 113 ટનનો સામાન ઉપાડીને લઇ જતી 14 કાર્ગો ફલાઈટો ઉડાડવામાં આવી છે.
આંતરરાષ્ટ્રીય ક્ષેત્રમાં ફાર્માસ્યુટિકલ, મેડીકલ સાધનો અને કોવિડ-19 રાહત સામગ્રીની હેરફેર કરવા માટે ઇસ્ટ એશિયા સાથે એક કાર્ગો એર બ્રીજની સ્થાપના કરવામાં આવી હતી. એર ઇન્ડિયા દ્વારા ઉપાડીને લાવવામાં આવેલ મેડીકલ કાર્ગોનો જથ્થો 609 ટન હતો. ઉપર જણાવ્યા ઉપરાંત, બ્લુ ડાર્ટ દ્વારા 14 એપ્રિલથી 27 એપ્રિલ 2020 સુધીમાં ગંગઝોઉમાંથી આશરે 109 ટનનો મેડીકલ પૂરવઠો ઉપાડવામાં આવ્યો છે. બ્લુ ડાર્ટ દ્વારા 25 એપ્રિલ 2020ના રોજ શાંઘાઈથી 5 ટનનો મેડીકલ સામાનનો જથ્થો ઉપાડવામાં આવ્યો છે. સ્પાઇસ જેટ દ્વારા 27 એપ્રિલ 2020 સુધી શાંઘાઈથી 140 ટનનો મેડીકલ સામાનનો જથ્થો અને 25 એપ્રિલ 2020 સુધીમાં હોંગકોંગ અને સિંગાપુરથી 13 ટનનો મેડીકલ પુરવઠાનો જથ્થો ઉપાડવામાં આવ્યો છે.
GP/DS
(
નાણા મંત્રાલય
સરકારે વર્ચ્યુઅલ ‘કરન્સી’માં રોકાણમાં રહેલાં જોખમો વિશે લોકોને ચેતવણી આપી; સરકારે સ્પષ્ટ કર્યું કે વર્ચ્યુઅલ કરન્સી પોન્ઝી સ્કીમ જેવો પરપોટો હોવાની શક્યતા છે
નવી દિલ્હી, 29-12-2017
નાણાં મંત્રાલયે વર્ચ્યુઅલ ‘કરન્સીસ’ પર આજે નીચેનું નિવેદન બહાર પાડ્યું
ભારત અને વિશ્વમાં બિટકોઇન સહિત વર્ચ્યુઅલ કરન્સીસ ની કિંમતમાં તાજેતરમાં અભૂતપૂર્વ વધારો થયો છે. વીસીનું કોઈ આંતરિક મૂલ્ય હોતું નથી અને તેને કોઈ પણ પ્રકારની અસ્કયામતોનો ટેકો નથી. એટલે બિટકોન અને અન્ય વીસી સંપૂર્ણપણે ફક્ત અટકળો પર આધારિત છે, જેનાં પરિણામે તેમની કિંમતોમાં અતિ વધારો જોવા મળે છે અને અવારનવાર મોટી ચડઊતર પણ જોવા મળી છે. પોન્ઝિ સ્કીમમાં જે પ્રકારનાં જોખમ રોકાણનો પરપોટો જોવા મળ્યો હતો તેવું જોખમ આ પ્રકારની વર્ચ્યુઅલ કરન્સીમાં રોકાણ કરવામાં રહેલું છે, જેનાં પરિણામે રોકાણકારોને એકાએક અને લાંબા ગાળાનાં કડાકાનો સામનો કરવો પડે એવું બની શકે છે તેમજ ખાસ કરીને રિટેલ રોકાણકારોને તેમનાં પરસેવાની કમાણી ગુમાવવાનો વખત આવે તેવું શક્ય છે. ઉપભોક્તાઓએ સતર્ક અને અતિ સાવચેત રહેવાની જરૂર છે, કારણ કે આ પ્રકારની પોન્ઝી સ્કીમમાં ફસાવાનું ટાળવું જોઈએ. વીસીનો સંગ્રહ ડિજિટલ/ઇલેક્ટ્રોનિક સ્વરૂપે થાય છે, જેમાં તેમને હેકિંગ, પાસવર્ડ ગુમાવવાનો, માલવેર એટેક વગેરે જેવું જોખમ રહેલું છે, જેનાં પરિણામે નાણાં કાયમ માટે ગુમાવવા પડશે. વીસીમાં વ્યવહારો એન્ક્રીપ્ટ હોવાથી તેનો ઉપયોગ ગેરકાયદેસર/વિનાશક કામગીરી હાથ ધરી શકે એવી શક્યતા છે, જેમ કે આતંકવાદીઓને ભંડોળ પૂરું પાડવું, દાણચોરી, નશીલા દ્રવ્યોની દાણચોરી અને મની-લોન્ડરિંગ વગેરે.
વીસીને સરકાર દ્વારા કોઈ પણ પ્રકારનું સમર્થન મળ્યું નથી કે સરકાર તેની કોઈ ખાતરી આપતી નથી. વળી તે કાયદેસર ચલણ પણ નથી. એટલે વીસીને કોઈ પણ રીતે ચલણ ગણવું ભૂલભરેલું છે. આ કરન્સીઓને ‘કોઈન્સ’  તરીકે પણ વર્ણવવામાં આવે છે. જોકે આ સિક્કાઓનું કોઈ ભૌતિક અસ્તિત્વ નથી. એટલે વર્ચ્યુઅલ‘કરન્સીસ’ ન તો ચલણ છે, ન સિક્કા. ભારત સરકાર કે રિઝર્વ બેંક ઓફ ઇન્ડિયાએ કોઈ પણ વીસીને આદાનપ્રદાનનાં માધ્યમ તરીકે માન્યતા આપી નથી. ઉપરાંત સરકાર કે ભારતમાં કોઈ પણ નિયમનકારી સંસ્થાએ કોઈ પણ એજન્સીને કોઈ પણ વીસીનાં આદાનપ્રદાન કરવા કે કોઈ પણ પ્રકારની મધ્યસ્થી તરીકે કામ કરવા લાઇસન્સ પણ આપ્યું નથી. આ પ્રકારનાં ચલણોમાં વ્યવહાર કરતાં વ્યક્તિઓએ આ હકીકતોનો વિચાર કરવો જોઈએ અને તેમાં સંકળાયેલા જોખમથી વાકેફ થવું જોઈએ.
વીસીનાં વપરાશકર્તાઓ, ધારકો અને વેપારીઓને ડિસેમ્બર, 2013, ફેબ્રુઆરી, 2017 અને ડિસેમ્બર, 2017માં રિઝર્વ બેંક ઓફ ઇન્ડિયાએ પણ ત્રણ વખત ચેતવણી આપી છે તથા તેની સાથે સંકળાયેલ નાણાકીય, સંચાલકીય, કાયદેસર, ગ્રાહક સંરક્ષણ અને સુરક્ષા સાથે સંકળાયેલ સંભવિત જોખમોથી વાકેફ કર્યા છે, જેમાં તેમને બિટકોઇન અને/અથવા અન્ય વીસીમાં રોકાણ કરવાથી તેમને કેવા જોખમનો સામનો કરવો પડશે એ સમજાવવામાં આવ્યું હતું. આરબીઆઈએ સ્પષ્ટતા પણ કરી છે કે, બિટકોઇન કે અન્ય કોઈ પણ વર્ચ્યુઅલ કરન્સી સાથે સંબંધિત કોઈ પણ સ્કીમ કે ડિલમાં કામ કરતી કોઈ પણ કંપની/સંસ્થાને લાઇસન્સ/અધિકૃતતા આપવામાં આવી નથી. સરકારે એવી સ્પષ્ટતા પણ કરી છે કે વીસી કાયદેસર ચલણ નથી અને આ પ્રકારનાં વીસી ભારતમાં કોઈ નિયમનકારી મંજૂરી કે સંરક્ષણ ધરાવતાં નથી. એટલે વીસી સાથે સંકળાયેલા કોઈ પણ વ્યવહારમાં સંકળાયેલા રોકાણકારો અને અન્ય સહભાગીદારોએ તેમનાં જોખમે રોકાણ કરવું જોઈએ અને શક્ય હોય તો તેમાં સહભાગી થવાનું ટાળવું જોઈએ, જે તેમનાં હિતમાં છે.”
NP/GP
(Visitor Counter : 686
સ્વાસ્થ્ય અને પરિવાર કલ્યાણ મંત્રાલય
આયુષ્માન ભારત-સ્વાસ્થ્ય અને સુખાકારી કેન્દ્રો એક નવા સીમાચિહ્ન પર પહોંચ્યા છે, આરોગ્ય મંત્રાલયની ફ્લેગશિપ ટેલીમેડિસિન સેવા, ઈ-સંજીવનીએ 26 અને 27 એપ્રિલ, 2022ના રોજ રેકોર્ડ 3.5 લાખ ટેલિકોમ્યુનિકેશન મેળવ્યા
26 અને 27 એપ્રિલ, 2022ના રોજ, 76 લાખ દર્દીઓએ જીવનરક્ષક OPD ટેલિમેડિસિન સેવાઓ મેળવી
પરોઢ તરફ એક મોટું પગલું- ટેલિકોન્સલ્ટેશનમાં ટકાઉ વૃદ્ધિ' દૂરના વિસ્તારોમાં આરોગ્ય સંભાળ સેવાઓની પહોંચ અને સુલભતા સુનિશ્ચિત કરશે
આયુષ્માન ભારતના આરોગ્ય અને સુખાકારી કેન્દ્રોએ સમુદાયોને ગુણવત્તાયુક્ત આરોગ્ય સંભાળ સેવાઓ પૂરી પાડવાના તેમના મિશનમાં નવીનતમ સીમાચિહ્ન પાર કર્યું છે. કેન્દ્રીય આરોગ્ય મંત્રાલયની ફ્લેગશિપ ટેલીમેડિસિન યોજના - 'ઈસંજીવની' એ 26 એપ્રિલ અને 27 એપ્રિલ, 2022 ના રોજ સતત બે દિવસ માટે રેકોર્ડ 3.5 લાખ ટેલિ-કન્સલ્ટેશન્સ રેકોર્ડ કર્યા. વધુમાં, 26 અને 27 એપ્રિલ, 2022ના રોજ, 76 લાખથી વધુ દર્દીઓએ ઈ-સંજીવની ઓપીડી ટેલિમેડિસિન દ્વારા પૂરી પાડવામાં આવતી સેવાઓ પ્રાપ્ત કરી હતી.
આ રેકોર્ડ પ્રેક્ટિસ ઈ-સંજીવની પ્લેટફોર્મ પર ઉપલબ્ધ મજબૂત ટેક્નોલોજીનું પ્રમાણ છે. લગભગ 1 લાખ AB-HWC એ પરામર્શ મેળવવા પ્રવક્તા તરીકે નોંધણી કરાવી છે અને 25,000 થી વધુ હબ ટેલિકોન્સલ્ટેશન ઓફર કરી રહ્યા છે, જે ઈ-સંજીવની પોર્ટલ દેશભરમાં આરોગ્ય સંભાળ સેવાઓની ઍક્સેસને સરળ બનાવે છે. ગુણવત્તાયુક્ત આરોગ્ય સંભાળ માટે ટેલી-કન્સલ્ટેશનમાં સતત વધારો એ સવાર તરફનું એક મોટું પગલું છે. આનાથી દેશના અંતરિયાળ અને દૂરના વિસ્તારોના લોકોને ગુણવત્તાયુક્ત અને સસ્તી આરોગ્ય સેવા મળી રહેશે. દેશના દૂરના વિસ્તારોમાં ગરીબોને સમયસર વ્યાવસાયિક સેવાઓ પૂરી પાડવા માટે ટેલિકોન્સલ્ટેશન એક વરદાન તરીકે ઉભરી આવ્યું છે.
ઈ-સંજીવની બે પ્રકારની છે, જે વિશ્વની પ્રથમ ટેલીમેડિસિન પહેલ છે:
ઇ-સંજીવની આયુષ્માન ભારત-સ્વાસ્થ્ય અને સુખાકારી કેન્દ્ર : ગ્રામીણ વિસ્તારોમાં સામાન્ય અને વિશિષ્ટ આરોગ્ય સેવાઓ પૂરી પાડવા માટે ભારત સરકારની આયુષ્માન ભારત-આરોગ્ય અને સુખાકારી કેન્દ્ર યોજના હેઠળ ડૉક્ટર-ટુ-ડૉક્ટર ટેલિમેડિસિન સેવા. સમુદાયો ડૉક્ટર-ટુ-ડૉક્ટર ટેલિમેડિસિન સેવા હબ-એન્ડ-સ્પોક મોડલ પર આધારિત છે. 'ઈસંજીવની HWC' હબમાં લાભાર્થી  એટલે કે ડૉક્ટર/સ્પેશિયાલિસ્ટ  વચ્ચે વર્ચ્યુઅલ જોડાણની મંજૂરી આપે છે. તે સ્પોક ખાતે પેરામેડિક્સ દ્વારા લાભાર્થી સાથે હબમાં ડોકટરો અને વ્યાવસાયિકો સાથે રીઅલ-ટાઇમ વર્ચ્યુઅલ પરામર્શની સુવિધા આપે છે. સત્રના અંતે રચાયેલ ઈ-પ્રિસ્ક્રિપ્શન દવાઓ મેળવવા માટે વપરાય છે. ભૂગોળ, સુલભતા, ખર્ચ અને અંતર જેવા અવરોધોને દૂર કરીને માહિતી ટેકનોલોજીની ક્ષમતાનો ઉપયોગ કરીને મહત્તમ નાગરિકોને ગુણવત્તાયુક્ત આરોગ્ય સેવાઓ પૂરી પાડવાના ઉદ્દેશ્ય સાથે 'ઇ-સંજીવની HWC' અમલમાં મૂકવામાં આવી રહી છે.
હાલમાં ઇ-સંજીવની HWC 80,000 થી વધુ આરોગ્ય અને સુખાકારી કેન્દ્રોમાં કાર્યરત છે. 26 એપ્રિલ અને 27 એપ્રિલના રોજ દૂરના વિસ્તારો સહિત દેશના વિવિધ ભાગોમાં સામાન્ય અને નિષ્ણાત ચિકિત્સકોમાંથી 2.70 લાખથી વધુ ચિકિત્સકોને ટેલિમેડિસિન આરોગ્ય સેવાઓ પૂરી પાડવામાં આવી હતી.
ઇ-સંજીવનીઓપીડી: આ એક દર્દી-થી-ડૉક્ટર ટેલિમેડિસિન સેવા છે જે લોકોને તેમના ઘરોમાં બહારના દર્દીઓની સેવાઓ મેળવવા માટે સક્ષમ બનાવે છે. 'ઈ-સંજીવની ઓપીડી' પણ દેશના તમામ ભાગોના નાગરિકોને ઝડપથી અને વ્યાપકપણે પ્રદાન કરવામાં આવી રહી છે. તે Android અને iOS આધારિત સ્માર્ટફોન માટે મોબાઇલ એપ્લિકેશન તરીકે ઉપલબ્ધ છે અને તેને 3 મિલિયનથી વધુ ડાઉનલોડ્સ પ્રાપ્ત થયા છે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 166
પ્રધાનમંત્રીનું કાર્યાલય
પ્રધાનમંત્રી 27મી એપ્રિલે SWAGAT પહેલના 20 વર્ષ પૂરા થવાના કાર્યક્રમમાં ભાગ લેશે
SWAGATની શરૂઆત પ્રધાનમંત્રી દ્વારા 2003માં ગુજરાતના તત્કાલિન મુખ્યમંત્રી તરીકે કરવામાં આવી હતી
દેશમાં આ પ્રકારનો પ્રથમ ટેક-આધારિત ફરિયાદ નિવારણ કાર્યક્રમ હતો
તત્કાલીન સીએમ મોદી દ્વારા લોકોની સમસ્યાઓના ઉકેલ માટે ટેક્નોલોજીની સંભવિતતાના પ્રારંભિક અનુભૂતિને પ્રતિબિંબિત કરે છે
SWAGAT ની વિશિષ્ટતા એ છે કે તે સામાન્ય માણસને તેમની ફરિયાદો સીધી મુખ્યમંત્રી સુધી પહોંચાડવામાં મદદ કરે છે
તે ઝડપી, કાર્યક્ષમ અને સમયમર્યાદામાં ફરિયાદ નિવારણની ખાતરી કરીને જીવનની સરળતાને વધારે છે
અત્યાર સુધીમાં 99% થી વધુ ફરિયાદોનું નિરાકરણ કરવામાં આવ્યું છે
પ્રધાનમંત્રી શ્રી નરેન્દ્ર મોદી 27મી એપ્રિલે ગુજરાતમાં SWAGAT પહેલના 20 વર્ષ પૂર્ણ થવાના પ્રસંગે વીડિયો કોન્ફરન્સિંગ દ્વારા સાંજે 4 વાગ્યે એક કાર્યક્રમમાં ભાગ લેશે. આ કાર્યક્રમ દરમિયાન પ્રધાનમંત્રી યોજનાના ભૂતકાળના લાભાર્થીઓ સાથે પણ વાતચીત કરશે. ગુજરાત સરકાર આ પહેલને સફળતાપૂર્વક 20 વર્ષ પૂર્ણ કરવા પર SWAGAT સપ્તાહની ઉજવણી કરી રહી છે.
SWAGAT ની શરૂઆત પ્રધાનમંત્રી દ્વારા એપ્રિલ 2003માં કરવામાં આવી હતી, જ્યારે તેઓ ગુજરાતના મુખ્યમંત્રી હતા. કાર્યક્રમની શરૂઆત તેમની એવી માન્યતાથી થઈ હતી કે મુખ્યમંત્રીની મુખ્ય જવાબદારી તેમના રાજ્યના લોકોની સમસ્યાઓનું નિરાકરણ કરવાની છે. આ સંકલ્પ સાથે, જીવનની સરળતાને પ્રોત્સાહન આપવા માટે ટેક્નોલોજીની સંભવિતતાના પ્રારંભિક અનુભૂતિ સાથે, તત્કાલિન સીએમ મોદીએ તેના પ્રકારનો પ્રથમ ટેક-આધારિત ફરિયાદ નિવારણ કાર્યક્રમ શરૂ કર્યો.
આ કાર્યક્રમનો મુખ્ય હેતુ નાગરિકો અને સરકાર વચ્ચે ટેક્નોલોજીનો ઉપયોગ કરીને તેમની રોજબરોજની ફરિયાદોનો ઝડપી, કાર્યક્ષમ અને સમયબદ્ધ રીતે ઉકેલ લાવવાનો હતો. સમય જતાં, SWAGAT એ લોકોના જીવનમાં પરિવર્તનકારી અસર લાવી અને પેપરલેસ, પારદર્શક અને મુશ્કેલી-મુક્ત રીતે મુશ્કેલીઓનો ઉકેલ લાવવાનું એક અસરકારક સાધન બન્યું.
SWAGAT ની વિશિષ્ટતા એ છે કે તે સામાન્ય માણસને તેમની ફરિયાદો સીધી મુખ્યમંત્રી સુધી પહોંચાડવામાં મદદ કરે છે. તે દર મહિનાના ચોથા ગુરુવારે યોજાય છે જેમાં મુખ્યમંત્રી ફરિયાદ નિવારણ માટે નાગરિકો સાથે વાર્તાલાપ કરે છે. તે ફરિયાદોના ત્વરિત નિરાકરણ દ્વારા લોકો અને સરકાર વચ્ચેના અંતરને દૂર કરવામાં મહત્વની ભૂમિકા ભજવી રહી છે. પ્રોગ્રામ હેઠળ, એ સુનિશ્ચિત કરવામાં આવે છે કે દરેક અરજદારને નિર્ણયની જાણ કરવામાં આવે. તમામ અરજીઓની કાર્યવાહી ઓનલાઈન ઉપલબ્ધ છે. અત્યાર સુધીમાં સબમિટ કરાયેલી 99% થી વધુ ફરિયાદોનું નિરાકરણ કરવામાં આવ્યું છે.
સ્વાગત ઓનલાઈન પ્રોગ્રામમાં ચાર ઘટકો છે: રાજ્ય સ્વગત, જિલ્લા સ્વાગત, તાલુકા સ્વાગત અને ગ્રામ સ્વાગત. રાજ્ય સ્વાગત દરમિયાન મુખ્યમંત્રી પોતે જાહેર સુનાવણીમાં હાજરી આપે છે. જિલ્લા કલેકટર જિલ્લા સ્વાગતનો હવાલો સંભાળે છે જ્યારે મામલતદાર અને વર્ગ-1 અધિકારી તાલુકા સ્વાગતના વડા હોય છે. ગ્રામ SWAGAT માં, નાગરિકો દર મહિનાની 1 થી 10 તારીખ સુધી તલાટી/મંત્રીને અરજી કરે છે. નિવારણ માટેના તાલુકા સ્વગત કાર્યક્રમમાં આનો સમાવેશ કરવામાં આવ્યો છે. વધુમાં, નાગરિકો માટે લોક ફરીયાદ કાર્યક્રમ પણ કાર્યરત છે જેમાં તેઓ SWAGAT યુનિટમાં તેમની ફરિયાદો નોંધાવે છે.
SWAGAT ઓનલાઈન પ્રોગ્રામને વર્ષોથી વિવિધ પુરસ્કારો આપવામાં આવ્યા છે, જેમાં જાહેર સેવામાં પારદર્શિતા, જવાબદારી અને પ્રતિભાવને સુધારવા માટે 2010માં સંયુક્ત રાષ્ટ્ર જાહેર સેવા પુરસ્કારનો સમાવેશ થાય છે.
YP/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ અયોધ્યાનાં ચુકાદા અંગે શાંતિ અને ભાઇચારો જાળવવા આહ્વાહન કર્યું
કહ્યું, આ ચૂકાદાને જીત કે હારની દૃષ્ટિએ ન જોવો જોઈએ
પ્રધાનમંત્રી નરેન્દ્ર મોદીએ આજે આવેલ અયોધ્યા ચુકાદા અંગે શાંતિ અને ભાઇચારો જાળવવા આહ્વાહન કર્યું છે.
પ્રધાનમંત્રીએ જણાવ્યું કે, “નામદાર સર્વોચ્ચ અદાલતે અયોધ્યા મામલે પોતાનો ચુકાદો આપ્યો છે. આ ચુકાદાને કોઈના માટે જીત કે હારની દૃષ્ટિએ ન જોવો જોઈએ. રામ ભક્તિ હોય કે રહીમ ભક્તિ હોય, એ બાબત મહત્વની છે કે, આપણે રાષ્ટ્રભક્તિના જુસ્સાને મજબૂત કરીએ. શાંતિ અને સુમેળ હંમેશા બનેલ રહે!
સર્વોચ્ચ અદાલતનો નિર્ણય અગત્યનો છે કારણ કે, તે એ બાબતને દર્શાવે છે કે કોઇપણ વિવાદને કાયદાની પ્રક્રિયામાં રહીને મૈત્રીપૂર્ણ રીતે ઉકેલી શકાય તેમ છે. તે આપણી ન્યાય વ્યવસ્થાની સ્વતંત્રતા, પારદર્શકતા અને દૂરંદેશીતાની પણ ખાતરી આપે છે. તે સ્પષ્ટપણે દર્શાવે છે કે કાયદાની સામે દરેક વ્યક્તિ એકસમાન છે.
ન્યાયાધીશોની ખંડપીઠે દાયકાઓથી ચાલી આવતા વિવાદનો સૌહાદપુર્ણ રીતે ઉકેલ લાવ્યો હતો. સુનાવણી દરમિયાન પ્રત્યેક પક્ષ પ્રત્યેક મતને પોતાના જુદા-જુદા દૃષ્ટિકોણ રજૂ કરવાની તક અને પૂરતો સમય આપવામાં આવ્યો હતો. આ ચુકાદો આગળ જતા ન્યાય પ્રક્રિયામાં લોકોની શ્રદ્ધાને વધારશે.
આજની સુનાવણી પ્રક્રિયા દરમિયાન 130 કરોડ ભારતીયો દ્વારા જાળવી રાખવામાં આવેલ શાંતિ અને સદભાવ એ શાંતિપૂર્ણ સહઅસ્તિત્વ માટે ભારતની કટિબદ્ધતાને દર્શાવે છે. એકતા અને હળીમળીને રહેવાની આ ભાવના આપણા દેશને વિકાસ માટે શક્તિ પ્રદાન કરે. પ્રત્યેક ભારતીય સશક્ત બને.”
RP
(Visitor Counter : 160
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ્સ
દર્દીઓ સાજા થવાનો દર સુધરીને 51.08% સુધી પહોંચ્યો
ભારતમાં હાલમાં કોવિડ-19નું પરીક્ષણ કરવા માટે 900થી વધુ સમર્પિત લેબોરેટરી કામ કરી રહી છે
છેલ્લા 24 કલાકમાં દેશમાં 7419 દર્દીઓ કોવિડ-19ની બીમારીમાંથી સાજા થઇ ગયા હોવાથી અત્યાર સુધીમાં દેશમાં કોવિડ-19 બીમારીમાંથી કુલ 1,69,797 દર્દીઓ સાજા થઇ ગયા છે. દેશમાં કોરોના વાયરસમાંથી દર્દીઓના સાજા થવાનો દર વધીને 51.08% થઇ ગયો છે જે સૂચક તથ્ય બતાવે છે કે દેશમાં અત્યાર સુધીમાં નોંધાયેલા કુલ પોઝિટીવ કેસમાંથી અડધા દર્દીઓ સાજા થઇ ગયા છે. હાલમાં સમગ્ર દેશમાં, કોવિડ-19ના 1,53,106 સક્રિય કેસ તબીબી દેખરેખ હેઠળ છે.
ICMR દ્વારા નોવલ કોરોના વાયરસથી ચેપગ્રસ્ત લોકોને શોધી કાઢવા માટે સેમ્પલના પરીક્ષણની ક્ષમતા સતત વધારવામાં આવી છે. સમગ્ર દેશમાં 653 સરકારી લેબોરેટરી અને 248 ખાનગી લેબોરેટરી માં હાલમાં કોવિડ-19નું પરીક્ષણ ચાલી રહ્યું છે. છેલ્લા 24 કલાકમાં દેશમાં 1,15,519 સેમ્પલનું કોવિડ-19 માટે પરીક્ષણ કરવામાં આવ્યું છે. દેશમાં અત્યાર સુધીમાં 57,74,133 સેમ્પલનું કોરોના વાયરસના નિદાન માટે પરીક્ષણ કરવામાં આવ્યું છે.
GP/DS
(
પર્યાવરણ અને વન મંત્રાલય
ભારતમાં કાર્બન સ્ટોક 79.4 મિલિયન ટન વધ્યો
વૃક્ષ દ્વારા કાર્બન સિક્વેસ્ટ્રેસનનું પ્રમાણ વૃક્ષોની પ્રજાતિઓ સહિત વિવિધ પર્યાવરણીય અને ભૌતિક પરિબળો પર આધારિત છે. ઈન્ડિયા સ્ટેટ ઑફ ધ ફોરેસ્ટ રિપોર્ટ  2021 મુજબ, જંગલમાં કુલ કાર્બન સ્ટોક 7,204 મિલિયન ટન હોવાનો અંદાજ છે જેમાં 529.47 મિલિયન ટન કાર્બન સ્ટોકનો સમાવેશ થાય છે. 2019ના છેલ્લા મૂલ્યાંકનની સરખામણીમાં દેશના કાર્બન સ્ટોકમાં 79.4 મિલિયન ટનનો વધારો થયો છે. વાર્ષિક વધારો 39.7 મિલિયન ટન છે, જે 145.6 મિલિયન ટન CO2eq છે.
ભારત યુનાઈટેડ નેશન્સ ફ્રેમવર્ક કન્વેન્શન ઓન ક્લાઈમેટ ચેન્જ નો પક્ષ છે. પેરિસ કરારની નેશનલી ડેઝિગ્નેટેડ ઓથોરિટી ફોર ઈમ્પ્લીમેન્ટેશન ઓફ આર્ટિકલ 6 અમલીકરણ માટે સૂચિત કરવામાં આવ્યું છે જે કાર્બન ટ્રેડિંગ માટે પેરિસ કરારની કલમ 6 હેઠળ પ્રોજેક્ટની મંજૂરી માટે આદેશ ધરાવે છે. ઉપરાંત, ભારતીય કાર્બન માર્કેટ ની કલ્પના કરવામાં આવી છે જે અન્ય બાબતોની સાથે-સાથે ઓફસેટ મિકેનિઝમ ધરાવશે. ઓફસેટ મિકેનિઝમ હેઠળ, ખેડૂતો અને ગ્રામ પંચાયતો સહિતની સંસ્થાઓ દ્વારા કાર્બન ક્રેડિટ જનરેટ કરી શકાય અને વેચી શકાય છે.
આ માહિતી પર્યાવરણ, વન અને આબોહવા પરિવર્તન રાજ્ય મંત્રી શ્રી અશ્વિની કુમાર ચૌબેએ રાજ્યસભામાં એક લેખિત જવાબમાં આપી હતી.
GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 132
સ્વાસ્થ્ય અને પરિવાર કલ્યાણ મંત્રાલય
કોવિડ-19 રસીકરણ અંગે અપડેટ
રાજ્યો/કેન્દ્રશાસિત પ્રદેશોને 41.99 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી પણ 2.56 કરોડથી વધુ ડોઝ ઉપલબ્ધ છે, જે આપવાના બાકી છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
41,99,68,590
|
|
આપવાના બાકી
|
|
15,75,140
|
|
વપરાશ
|
|
39,42,97,344
|
|
બાકી ઉપલબ્ધ
|
|
2,56,71,246
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 41.99 કરોડ  થી વધુ રસી પૂરી પાડી છે અને બીજા 15,75,140 ડોઝ હજુ ઉપલબ્ધ છે.
તેમાંથી, બગાડ સહિતનો કુલ વપરાશ 39,42,97,344 રસી  થયો છે.
કોવિડ-19 રસીના 2.56 Cr થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 219